 Umndeni nohulumeni baqala amalungiselelo omngcwabo kaMadikizela-Mandela News24Umndeni nohulumeni baqala amalungiselelo omngcwabo kaMadikizela-MandelaJohannesburg Uhulumeni kanye nomndeni kaWinnie Madikizela-Mandela kulindeleke ukuba baqale benze amalungiselelo omngcwabo ukuze avaleliswe ngesizotha esifanele ubuqhawe abutshengisa ngesikhathi elwela inkululeko yezwe.UMadikizela-Mandela, 81, udlule emhlabeni eseseibhedlela esiseGoli ngoMsombuluko kanti izindaba zokulala kwakhe unomphela zishaqe umhlaba wonke.Uzobekwa endaweni yakhe yokugcina ngomhlaka-14 kwephezulu.UMadikizela-Mandela ukhunjulwa njengomholi obenesibindi futhi owayengasabi ukugxeka i-African National Congress uma izinto sezibheda.Ekhuluma ngemuva kokushona kwenye ingqalabutho yomzabalazo u-Ahmed Kathrada ngonyaka odlule, uMadikizela-Mandela wathi unokwesaba ngekusasa leNingizimu Afrika wathi ukushona kukaKathrada kumaka ukuphela kwelinye ikhasi emlandweni wezwe.UMadikizela-Mandela waphinde wakhuluma nabezindaba ezwakalisa ukukhathazeka ngendlela abaholi be-ANC abasingatha ngayo izinkinga ezibhekene nabantu bakuleli.Wazwakalisa ukudangala wathi uKathrada wadlula emhlabeni enenhliziyo ebuhlungu ngenxa yalokhu. 